Document ID: /roh_data/filtered/fineweb-2-filterrobots_roh.jsonl.gz/56799

Oriundamain è la Pro Senectute dentant vegnida fundada, perquai che la situaziun per persunas veglias era pauc agreabla. Cura che la fundaziun è vegnida fundada, regnava numnadamain l’emprima guerra mundiala. Da lezzas uras na deva quai anc betg ina segirada per vegls ed uschia mancava era in sustegn finanzial per ils attempads. Precis quai è stà ina da las finamiras da la Pro Senectute – s’engaschar finanzialmain per il bainesser da la populaziun attempada.
Purschida è creschida
Dapi lura n'è betg be creschida la purschida da la Pro Senectute, mabain era il dumber d’impiegads. Oz lavuran 25 persunas per la Pro Senectute Grischun. Ellas vegnan sustegnidas da passa 200 voluntaris.
Telesguard 17:40